Oficialusis leidinys L 180 , 10/07/2002 p. 0005 - 0008



Komisijos reglamentas (EB) Nr. 1232/2002 2002 m. liepos 9 d. pakeičiantis Tarybos reglamento (EEB) Nr. 3677/90, nustatančio priemones, kurių reikia imtis siekiant užkirsti kelią panaudoti tam tikras medžiagas neteisėtai narkotinių ir psichotropinių medžiagų gamybai, priedą ir iš dalies keičiantis Reglamentą (EEB) Nr. 3769/92 EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1990 m. gruodžio 13 d. Tarybos reglamentą (EEB) Nr. 3677/90, nustatantį priemones, kurių reikia imtis siekiant užkirsti kelią panaudoti tam tikras medžiagas neteisėtai narkotinių ir psichotropinių medžiagų gamybai [1], su paskutiniais pakeitimais, padarytais Reglamentu (EB) Nr. 988/2002 [2], ypač į jo 9a straipsnį, atsižvelgdama į 1992 m. gruodžio 21 d. Komisijos reglamentą (EEB) Nr. 3769/92, įgyvendinantį ir iš dalies keičiantį Tarybos reglamentą (EEB) Nr. 3677/90, nustatantį priemones, kurių reikia imtis siekiant užkirsti kelią panaudoti tam tikras medžiagas neteisėtai narkotinių ir psichotropinių medžiagų gamybai [3], su paskutiniais pakeitimais, padarytais Reglamentu (EB) Nr. 1251/2001 [4], kadangi: (1) Būtina, kad įsigaliotų 2001 m. kovo mėn. Jungtinių Tautų Narkotinių medžiagų komisijos sprendimas dėl acto anhidrido ir kalio permanganato įtraukimo 1988 m. Jungtinių Tautų konvencijos priedo I lentelę. (2) Kad būtų vykdomas šis sprendimas, būtina iš dalies pakeisti Reglamento (EEB) Nr. 3677/90 priedą. Pakeitimus gali padaryti Komisija pagal to reglamento 9a straipsnio e punktą. (3) Reglamentas (EEB) Nr. 3769/92 turi būti iš dalies keičiamas, kad būtų atsižvelgta į Reglamento (EEB) Nr. 3677/90 pakeitimus, kuriais nuostatos dėl į oficialų sąrašą įtrauktų medžiagų, išvardytų priedo 1 kategorijoje, eksporto leidimų atskiriamos nuo nuostatų dėl išankstinio pranešimo apie eksportą. (4) Šiame reglamente numatytos priemonės atitinka Reglamento (EEB) Nr. 3677/90 10 straipsniu įsteigto Komiteto, nuomonę, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 3677/90 priedas pakeičiamas šio reglamento 1 priedu. 2 straipsnis Reglamentas (EEB) Nr. 3769/92 iš dalies keičiamas taip: 1) 2 straipsnis pakeičiamas taip: "2 straipsnis Konkretūs į oficialų sąrašą įtrauktų medžiagų, išvardytų 2 kategorijoje, eksporto reikalavimai Pagal pagrindinio reglamento 5 straipsnio 2 dalį į oficialų sąrašą įtrauktų medžiagų, išvardytų 2 kategorijoje, eksportui mutatis mutandis taikomos pagrindinio reglamento 4 ir 4a straipsnių nuostatos tais atvejais, kai jos yra skirtos ūkio subjektui, įsisteigusiam šalyje, kuri yra nurodyta sąraše, skelbiamame Europos Bendrijų oficialiojo leidinio C serijoje. Europos Komisija šiuos sąrašus reguliariai atnaujina."; 2) 3 straipsnis pakeičiamas taip: "3 straipsnis Konkretūs į oficialų sąrašą įtrauktų medžiagų, išvardytų 3 kategorijoje, eksporto reikalavimai Nepažeidžiant konkretesnių reikalavimų, kurie turi būti nustatomi remiantis susitarimais, sudarytais su suinteresuotomis šalimis, į oficialų sąrašą įtrauktų medžiagų, išvardytų 3 kategorijoje, eksportui pagal pagrindinio reglamento 5a straipsnio 2 dalį taikomos pagrindinio reglamento 4 ir 4a straipsnių nuostatos tai atvejais, kai jos yra skirtos ūkio subjektui, įsisteigusiam šalyje, kuri yra nurodyta sąraše, skelbiamame Europos Bendrijų oficialiojo leidinio C serijoje, o neterminuotas atskiras leidimas negali būti išduotas pagal to straipsnio 3 dalį. Europos Komisija šiuos sąrašus reguliariai atnaujina."; 3) I priedas pakeičiamas šio reglamento 2 priedu. 3 straipsnis Šis reglamentas įsigalioja 20 dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2002 m. liepos 9 d. Komisijos vardu Frederik Bolkestein Komisijos narys [1] OL L 357, 1990 12 20, p. 1. [2] OL L 151, 2002 6 11, p. 1. [3] OL L 383, 1992 12 29, p. 17. [4] OL L 173, 2001 6 27, p. 26. -------------------------------------------------- 1 PRIEDAS " PRIEDAS 1 KATEGORIJA Šioje kategorijoje išvardytų medžiagų druskos, jei tokios druskos gali egzistuoti. Medžiaga | KN pavadinimas (jei skiriasi) | KN kodas | 1-fenilpropan-2-onas | Fenilacetonas | 29143100 | Acetilantranilo rūgštis | 2-acetamidbenzenkarboksirūgštis | 29242300 | Izosafrolas (cis + trans) | | 29329100 | 3,4-metilendioksifenilpropan-2-onas | 1-(1,3-benzdioksol-5-il)propan-2-onas | 29329200 | Piperonalis | | 29329300 | Safrolas | | 29329400 | Efedrinas | | 29394100 | Pseudoefedrinas | | 29394200 | Norefedrinas | | ex29394900 | Ergometrinas | | 29396100 | Ergotaminas | | 29396200 | Lizergo rūgštis | | 29396300 | Šioje kategorijoje išvardytų medžiagų druskos, jei tokios druskos gali egzistuoti. Medžiaga | KN pavadinimas (jei skiriasi) | KN kodas | Kalio permanganatas | | 28416100 | Acto rūgšties anhidridas | | 29152400 | Fenilacto rūgštis | | 29163400 | Antranilo rūgštis | | 29224300 | Piperidinas | | 29333200 | Medžiaga | KN pavadinimas (jei skiriasi) | KN kodas | Druskos rūgštis | Vandenilio chloridas | 28061000 | Sieros rūgštis | | 28070010 | Toluenas | | 29023000 | Etileteris | Dietileteris | 29091100 | Acetonas | | 29141100 | Metilizobutilketonas | Butanonas | 29141200 | " -------------------------------------------------- 2 PRIEDAS " I PRIEDAS Medžiaga | Kiekis | Acetonas | 50 kg | Etileteris | 20 kg | Metilizobutilketonas | 50 kg | Toluenas | 50 kg | Sieros rūgštis | 100 kg | Druskos rūgštis | 100 kg | " --------------------------------------------------